CELEX: 32015D1984
Language: bg
Date: 2015-11-03 00:00:00
Title: Решение за изпълнение (ЕС) 2015/1984 на Комисията от 3 ноември 2015 година за определяне на обстоятелствата, форматите и процедурите за уведомяване съгласно член 9, параграф 5 от Регламент (ЕС) № 910/2014 на Европейския парламент и на Съвета относно електронната идентификация и удостоверителните услуги при електронни трансакции на вътрешния пазар (нотифицирано под номер С(2015) 7369) (Текст от значение за ЕИП)

5.11.2015   
            
            
               BG
            
            
               Официален вестник на Европейския съюз
            
            
               L 289/18
            
         РЕШЕНИЕ ЗА ИЗПЪЛНЕНИЕ (ЕС) 2015/1984 НА КОМИСИЯТА
   от 3 ноември 2015 година
   за определяне на обстоятелствата, форматите и процедурите за уведомяване съгласно член 9, параграф 5 от Регламент (ЕС) № 910/2014 на Европейския парламент и на Съвета относно електронната идентификация и удостоверителните услуги при електронни трансакции на вътрешния пазар
   
      
         (нотифицирано под номер С(2015) 7369)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (1), и по-специално член 9, параграф 5 от него,
   като има предвид, че:
   
               (1)
            
            
               Уведомяването от страна на държавите членки за техните схеми за електронна идентификация е необходимо условие за взаимното признаване на средствата за електронна идентификация.
            
         
               (2)
            
            
               С оглед на сътрудничеството в сферата на оперативната съвместимост и сигурността на схемите за електронна идентификация са необходими опростени процедури. Тъй като за целите на сътрудничеството между държавите членки, посочено в член 12, параграф 6 от Регламент (ЕС) № 910/2014 и уредено подробно в Решение за изпълнение (ЕС) 2015/296 на Комисията (2), вече се изисква използването на английски език, прилагането на същото решение за целите на уведомленията за схемите за електронна идентификация следва да улесни постигането на оперативна съвместимост на схемите и обезпечаването на тяхната сигурност. Преводът на вече съществуващите документи обаче не бива да създава прекомерна тежест.
            
         
               (3)
            
            
               В схемите за електронна идентификация могат да участват множество страни, издаващи средства за електронна идентификация, и/или да съществуват множество нива на осигуреност. С оглед постигането на яснота и правна сигурност уведомяването за подобни схеми обаче следва да представлява единен процес, като за всяка страна, издаваща средства за електронна идентификация, и/или за всяко ниво на осигуреност се изготвят отделни формуляри за уведомяване.
            
         
               (4)
            
            
               Организацията на схемите за електронна идентификация е различна в различните държави членки и в нея участват субекти и от публичния, и от частния сектор. Въпреки че целта на формуляра за уведомяване следва да бъде да се даде възможно най-точна информация, наред с другото, относно различните органи или субекти, участващи в процеса на електронна идентификация, в него не трябва да се изброяват например всички участващи местни общини. В подобни случаи в съответното поле на формуляра за уведомяване следва да се посочи равнището на участващия орган или субект.
            
         
               (5)
            
            
               Предоставянето на другите държави членки на описание на схемите за електронна идентификация преди уведомяването, както е посочено в член 7, буква ж) от Регламент (ЕС) № 910/2014, е необходимо условие за взаимно признаване на средствата за електронна идентификация. Формулярът за уведомяване, предвиден в настоящия акт за изпълнение, следва да се използва в контекста на предоставянето на описание на другите държави членки, с цел да се осигури възможност за партньорска проверка, както е предвидено в член 10, параграф 2 от Решение за изпълнение (ЕС) 2015/296.
            
         
               (6)
            
            
               Срокът, в който Комисията трябва да публикува уведомление, както е предвидено в член 9, параграф 3 от Регламент (ЕС) № 910/2014, следва да се изчислява от деня, в който е подаден изцяло попълненият формуляр. Формулярът за уведомяване следва да не се счита за изцяло попълнен, ако на Комисията се наложи да поиска допълнителна информация или разяснения.
            
         
               (7)
            
            
               С цел да се гарантира единното използване на формуляра за уведомяване е целесъобразно Комисията да даде насоки на държавите членки, по-специално с оглед на това дали промените във формуляра за уведомяване могат да доведат до повторно уведомяване.
            
         
               (8)
            
            
               Мерките, предвидени в настоящото решение, са в съответствие със становището на комитета, посочен в член 48 от Регламент (ЕС) № 910/2014,
            
         ПРИЕ НАСТОЯЩОТО РЕШЕНИЕ:
   Член 1
   Цел
   В съответствие с член 9, параграф 5 от Регламент (ЕС) № 910/2014 в настоящото решение се определят обстоятелствата, форматите и процедурите за уведомяване на Комисията за схеми за електронна идентификация.
   Член 2
   Език, на който се извършва уведомяването
   1.   Езикът, на който се извършва уведомяването, е английски. Формулярът за уведомяване, посочен в член 3, параграф 1, се попълва на английски език.
   2.   Без да се засягат разпоредбите на параграф 1, държавите членки не са длъжни да превеждат придружаващите документи, посочени в точка 4.4 от приложението, ако това би създало прекомерна тежест за тях.
   Член 3
   Процедура и формати за уведомяване
   1.   Уведомяването се извършва по електронен път, като се спазва форматът, посочен в приложението.
   2.   Когато в една схема участват множество отговорни страни, издаващи средства за електронна идентификация, и/или когато схемата обхваща множество нива на осигуреност, точка 3.2 и/или, когато е уместно, точка 4.2 от формуляра за уведомяване, определен в приложението, се попълват отделно за всяка страна, издаваща средства за електронна идентификация, и/или за всяко ниво на осигуреност.
   3.   Когато органите, страните, субектите или образуванията, за които се уведомява във формуляра, определен в приложението, по-специално страните, които управляват процеса на регистрация на уникалните идентификационни данни на лицата, или страните, издаващи средства за електронна идентификация, действат съгласно един и същи набор от правила и прилагат същите процедури, по-специално когато те са регионални или местни органи, се прилагат следните специални правила:
   
               а)
            
            
               формулярът за уведомяване може да се попълни еднократно по отношение на всички подобни страни;
            
         
               б)
            
            
               формулярът за уведомяване може да се попълни с информацията, необходима за идентифициране на съответното ниво на функционална или териториална организация.
            
         4.   Комисията потвърждава по електронен път получаването на уведомлението.
   5.   Комисията може да поиска допълнителна информация или разяснения в следните случаи:
   
               а)
            
            
               формулярът за уведомяване не е попълнен правилно;
            
         
               б)
            
            
               формулярът за уведомяване или придружаващите го документи съдържат явна грешка;
            
         
               в)
            
            
               на другите държави членки не е било предоставено описание на схемата за електронна идентификация преди уведомяването в съответствие с член 7, буква ж) от Регламент (ЕС) № 910/2014.
            
         6.   Когато в съответствие с параграф 5 е поискана допълнителна информация или разяснения, уведомяването се счита за пълно едва когато тази информация или тези разяснения бъдат предоставени на Комисията.
   Член 4
   Адресати
   Адресати на настоящото решение са държавите членки.
   
      Съставено в Брюксел на 3 ноември 2015 година.
      
         
            За Комисията
         
         Günther OETTINGER
         
            Член на Комисията
         
      
   
   
      (1)  ОВ L 257, 28.8.2014 г., стр. 73.
   
      (2)  Решение за изпълнение (ЕС) 2015/296 на Комисията от 24 февруари 2015 г. за определяне на процедурни условия за сътрудничество между държавите членки по отношение на електронната идентификация съгласно член 12, параграф 7 от Регламент (ЕС) № 910/2014 на Европейския парламент и на Съвета относно електронната идентификация и удостоверителните услуги при електронни трансакции на вътрешния пазар (ОВ L 53, 25.2.2015 г., стр. 14).
   
      ПРИЛОЖЕНИЕ
      
         ФОРМУЛЯР ЗА УВЕДОМЯВАНЕ ЗА СХЕМА ЗА ЕЛЕКТРОННА ИДЕНТИФИКАЦИЯ СЪГЛАСНО ЧЛЕН 9, ПАРАГРАФ 5 ОТ РЕГЛАМЕНТ (ЕС) № 910/2014
      
      С настоящото (добавете името на държавата членка) уведомява Европейската комисия за схема за електронна идентификация, която трябва да бъде публикувана в списъка, посочен в член 9, параграф 3 от Регламент (ЕС) № 910/2014, и потвърждава следното:
      
                  —
               
               
                  информацията, съдържаща се в настоящото уведомление, съответства на информацията, подадена до Мрежата за сътрудничество в съответствие с член 7, буква ж) от Регламент (ЕС) № 910/2014, и
               
            
                  —
               
               
                  схемата за електронна идентификация може да се използва за достъп до поне една услуга, предоставяна от орган от публичния сектор в (добавете името на държавата членка).
               
            
         Дата
      
      
         [електронен подпис]
      
      1.   Обща информация
      
      
                  Наименование на схемата (ако има такова)
               
               
                  Ниво/нива на осигуреност („ниско“, „значително“ или „високо“)
               
            
                   
               
               
                   
               
            2.   Орган/органи, отговарящ(и) за схемата
      
      
                  Наименование(я) на органа/органите
               
               
                  Пощенски адрес(и)
               
               
                  Адрес(и) за електронна поща
               
               
                  Телефонен(ни) номер(а)
               
            
                   
               
               
                   
               
               
                   
               
               
                   
               
            3.   Информация относно съответните страни, субекти и образувания (при множество страни, субекти и образувания моля, избройте всички в съответствие с член 3, параграфи 2 и 3)
      
      3.1   Субект, който управлява процеса на регистрация на уникалните идентификационни данни на лицата
      
      Наименование на субекта, който управлява процеса на регистрация на уникалните идентификационни данни на лицата
      3.2   Страна, която издава средствата за електронна идентификация
      
      
                  Наименование на страната, която издава средствата за електронна идентификация, и уточнение дали страната е посочена в член 7, буква а), подточка i), ii) или iii) от Регламент (ЕС) № 910/2014
               
            
                   
               
            
                  Член 7, буква а), подточка i) ☐
               
               
                  Член 7, буква а), подточка ii) ☐
               
               
                  Член 7, буква а), подточка iii) ☐
               
            3.3   Страна, която извършва процедурата по удостоверяване на автентичността
      
      Наименование на страната, която извършва процедурата по удостоверяване на автентичността
      3.4   Надзорен орган
      
      Наименование на надзорния орган
      
         (посочете името/имената, когато е приложимо)
      
      4.   Описание на схемата за електронна идентификация
      
      За всяко от следните описания могат да бъдат приложени документи.
      
                  а)
               
               
                  Кратко описание на схемата, включително на контекста, в който действа тя, и на обхвата ѝ
               
            
                  б)
               
               
                  Когато това е приложимо, се изброяват допълнителните данни, които могат да бъдат предоставени за физически лица по схемата, ако доверяваща се страна ги поиска
               
            
                  в)
               
               
                  Когато това е приложимо, се изброяват допълнителните данни, които могат да бъдат предоставени за юридически лица по схемата, ако доверяваща се страна ги поиска
               
            4.1   Приложим режим на надзор, отговорност и управление
      
      4.1.1   Приложим режим на надзор
      
      Описание на режима на надзор на схемата по отношение на следните аспекти:
      
         (когато е приложимо, информацията включва ролите, отговорностите и правомощията на надзорния орган, посочен в точка 3.4, и на субекта, пред когото той се отчита. Ако надзорният орган не се отчита пред органа, отговарящ за схемата, се предоставят пълни подробности за субекта, пред когото той се отчита)
      
      
                  а)
               
               
                  режим на надзор, приложим към страната, издаваща средствата за електронна идентификация
               
            
                  б)
               
               
                  режим на надзор, приложим към страната, извършваща процедурата по удостоверяване на автентичността
               
            4.1.2   Приложим режим на отговорност
      
      Кратко описание на приложимия национален режим на отговорност при следните сценарии:
      
                  а)
               
               
                  отговорност на държавата членка съгласно член 11, параграф 1 от Регламент (ЕС) № 910/2014
               
            
                  б)
               
               
                  отговорност на страната, издаваща средствата за електронна идентификация, съгласно член 11, параграф 2 от Регламент (ЕС) № 910/2014
               
            
                  в)
               
               
                  отговорност на страната, извършваща процедурата по удостоверяване на автентичността, съгласно член 11, параграф 3 от Регламент (ЕС) № 910/2014
               
            4.3.1   Приложима организация на управление
      
      Описание на организацията за спиране или отмяна на цялата схема за идентификация или удостоверяване на автентичността, или на застрашените нейни части
      4.2   Описание на компонентите на схемата
      
      Описание по какъв начин са удовлетворени изискванията на Регламент за изпълнение (ЕС) 2015/1502 на Комисията (1), за да се постигне ниво на осигуреност на съответното средство за електронна идентификация в рамките на схемата, за която се уведомява Комисията
      
         (включете и евентуално приетите стандарти)
      
      4.2.1   Включване
      
      
                  а)
               
               
                  Кандидатстване и регистрация
               
            
                  б)
               
               
                  Доказване и проверка на самоличността (физическо лице)
               
            
                  в)
               
               
                  Доказване и проверка на самоличността (юридическо лице)
               
            
                  г)
               
               
                  Свързване между средствата за електронна идентификация на физически и на юридически лица
               
            4.2.2   Управление на средствата за електронна идентификация
      
      
                  а)
               
               
                  Характеристики и проектно решение на средствата за електронна идентификация (включително, когато е приложимо, информация относно сертифицирането на сигурността)
               
            
                  б)
               
               
                  Издаване, предоставяне и активиране
               
            
                  в)
               
               
                  Временно спиране на действието, отнемане и повторно активиране
               
            
                  г)
               
               
                  Подновяване и замяна
               
            4.2.3   Удостоверяване на автентичността
      
      Описание на механизма за удостоверяване на автентичността, включително условия за достъп до удостоверяване на автентичността от страна на доверяващи се страни, които не са органи от публичния сектор
      4.2.4   Управление и организация
      
      Описание на управлението и организацията на следните аспекти:
      
                  а)
               
               
                  общи разпоредби относно управлението и организацията
               
            
                  б)
               
               
                  публикувани известия и информация за потребителите
               
            
                  в)
               
               
                  управление на информационната сигурност
               
            
                  г)
               
               
                  водене на отчетност
               
            
                  д)
               
               
                  съоръжения и персонал
               
            
                  е)
               
               
                  технически проверки
               
            
                  ж)
               
               
                  спазване и одит
               
            4.3   Изисквания относно оперативната съвместимост
      
      Описание по какъв начин са изпълнени изискванията за оперативна съвместимост и минималните изисквания за техническа и оперативна сигурност съгласно Регламент за изпълнение (ЕС) 2015/1501 на Комисията (2). Изброяват се и се прилагат всякакви документи, от които може да се получи допълнителна информация относно спазването, например становището на Мрежата за сътрудничество, външни одити и др.
      4.4   Придружителни документи
      
      Изброяват се всички предоставени придружителни документи и се посочва към кой от елементите се отнасят. Включва се и евентуално съществуващото национално законодателство във връзка с предоставянето на електронна идентификация, което има отношение към настоящото уведомление. Документът се представя във версия на английски език или в превод на английски език, когато съществува такъв.
      
         (1)  Регламент за изпълнение (ЕС) 2015/1502 на Комисията от 8 септември 2015 г. за определяне на минимални технически спецификации и процедури за нивата на осигуреност за средствата за електронна идентификация съгласно член 8, параграф 3 от Регламент (ЕС) № 910/2014 на Европейския парламент и на Съвета относно електронната идентификация и удостоверителните услуги при електронни трансакции на вътрешния пазар (ОВ L 235, 9.9.2015 г., стр. 7).
      
         (2)  Регламент за изпълнение (ЕС) 2015/1501 на Комисията от 8 септември 2015 г. относно рамката за оперативна съвместимост съгласно член 12, параграф 8 от Регламент (ЕС) № 910/2014 на Европейския парламент и на Съвета относно електронната идентификация и удостоверителните услуги при електронни трансакции на вътрешния пазар (ОВ L 235, 9.9.2015 г., стр. 1).